હત્યાના પગલે મરણજનારના ભાઈએ જણાવ્યું હતું કે ગત રોજ રાત્રે હું ઘરે સૂઈ ગયો હતો તે દરમ્યાન અમારા ઈંટવાડાના મજુર દેવીપૂજકે મારા ઘરે આવી મને જાણ કરેલી કે ઈંટવાડા પર હસમુખભાઈને કોઈ સાથે બોલાચાલી કરતા મેં સાંભળ્યા છે અને જ્યારે હું બહાર આવીને જોયું તો તેમનું બાઈક ઈંટવાડા બહાર પડેલ છે પણ હસમુખભાઈ દેખાતા નથી તેથી તમો ઈંટવાડા ઉપર આવીને તપાસ કરો આ સાંભળી હું અને મારા પરિવારજનો હાંફળા ફાંફળા બની ઈંટવાડા ખાતે આવી પહોંચ્યા હતા અને મારા ભાઈની શોધખોળ હાથ ધરી હતી ત્યારે મારા દિકરાની નજર ઈંટવાડાની આસપાસ આવેલ ઝાડીઓમાં પડતા મારા ભાઈ હસમુખભાઈ પડેલા હતા અને અમે જઈને જોયું તો તેઓ મૃત્યું પામેલ હતા અને આ અંગેની જાણ અમે તાત્કાલીક બાલીસણા પોલીસ મથકે કરી હતી.